Den bedste måde at besvare dette spørgsmål på, er at fortælle dig, hvorfor jeg har skrevet mine bøger. Først og fremmest skriver jeg af lyst, og fordi jeg kan. Det er hverken for at sælge mange eksemplarer eller for at blive et kendt ansigt. Et live som Hee-man Her ville jeg se, om jeg kunne kombinere min poesi og mine filosofiske tekster med min lære som far, søn, partner og erhvervsmand og dermed skabe en bog om personlig udvikling med en anderledes vinkel. A Life of a Hee-man Jeg oversatte Et liv som Hee-man for the hell of it. Men også for at se om mit engelske fortsat var så godt, at jeg kunne skabe et godt resultat. En dannelsesrejse i Italien Bogen er mere end en rejsebeskrivelse, da den også indeholder madopskrifter og poesi. Som andre før mig, ville jeg dele mine oplevelser fra denne dannelsesrejse kommunikeret igennem ord og billeder. Fortællinger fra støvlelandet Ved adskillige lejligheder mødte jeg lokale, der var villige til at fortælle deres historie, og som lyste op, da jeg lovede dem, at det de skildrede, ville blive foreviget. Det er min første leg med fiktionen, men baseret på virkelige hændelser. I lyset af at kunne glædes Der er meget jantelov, racisme og småborgerlighed i vores lille land, hvilket står i skærende kontrast til noget af alt det, vi har, der er godt og smukt. Gennem poetiske billeder har jeg forsøgt at udtrykke stemninger fra både ind og udland. Den standhaftige Hee Er en kortfattet beskrivelse af min Hee-slægt fra 1714 op til i dag; inkl. en oversigt der går 500 år tilbage. Dette har kun været muligt, fordi mine aner tilbage i tiden var gejstlige og dermed nemme at finde i kirkebøgerne. Bogen er ikke til salg på nettet, men kan naturligvis rekvireres gennem mig, hvis der er nogen, som har interesse i denne slægt.